runetrust/blame-folketinget-dk huggingface dataset:
Jan E. Jørgensen (V), 2012-05-08:
Så kan vi diskutere, om det er den rigtige vej at gå via domstole og straf osv., men der er ikke tale om en offerløs forbrydelse; der er tale om et offer, som får krænket sin ære, og det er vi da i hvert fald nogle der ikke synes er så behageligt.
Peder Hvelplund (EL), 2020-12-02:
Et andet spørgsmål er, om regeringen også er indstillet på, at vi, selv om forslaget skal fremsættes inden jul, så sikrer, at der bliver en høringsperiode, som gør, at høringsberettigede parter får mulighed for at komme med deres høringssvar, også selv om det går hen over julen, så vi sikrer, at der bliver en tilstrækkelig høringsperiode.
Lisbeth Bech Poulsen (SF), 2017-05-04:
Men jeg tror jo, at de partier, som har stemt for regeringens forslag til vedtagelse – og jeg har også hørt, at DF vil gøre det, selv om DF har et fint forslag – har en forventning til, at det, der står i papiret, også passer, og opfattelsen er, at det, der står, er, at tingene skal laves om.
Peter Hummelgaard Thomsen (S), 2019-11-19:
Hr. Hans Andersen ved jo udmærket godt med al den berøring, han har haft med beskæftigelsessystemet, som jeg i øvrigt har meget respekt for, i hr. Hans Andersens arbejde, at mange af de mennesker, der befinder sig på de her ydelser, har enormt mange komplekse problemer og komplekse sager, hvor det ikke alene er viljen til at påtage sig et arbejde, der afgør, om de er i arbejde eller ej.
Tove Videbæk (KRF), 2003-05-28:
Så skal vi behandle det, så skal det træde i kraft, og vores helt klare forventning er, at det ikke kan nås før 1. januar 2004. Så Dansk Folkeparti kan roligt trykke på de grønne knapper og dermed være med til at styrke indsatsen for truede familier og deres børn i Danmark.
Line Barfod (EL), 2005-04-21:
Jeg synes, det er vigtigt, at vælgerne f.eks. kan se, at jeg er advokat og er ansat i et advokatfirma, så de kan se, hvad det er for et advokatfirma, og derfor kan vurdere – når jeg står her og diskuterer sager om advokaters honorarer eller andre ting – at der kan være nogle interesser, jeg varetager dér.
Elsebeth Gerner Nielsen (RV), 2007-02-09:
Lovforslag nr. L 142, som netop har til formål at give øgede muligheder for videnspredning og netværksdannelse også på tværs af landegrænser, er således med til at adressere de udfordringer, som Rådet for Teknologi og Innovation har gjort opmærksom på, og som vi i Det Radikale Venstre er enige i.
Bertel Haarder (V), 2016-02-03:
Hvis det viser sig, at der kun er ganske få skatteindtægter forbundet med skattepligten, og at den til gengæld pålægger teatrene store administrative byrder, kan der jo være grund til at se på, om teatrene skal undtages fra skattepligten, på samme som f.eks. museerne er undtaget fra skattepligten.
Claus Hjort Frederiksen (V), 2003-04-08:
Forslagsstillernes forslag er strammere end det regelsæt, vi anvender i dag, og det vil også være strammere end det regelsæt, der forventes indført i Tyskland og Østrig. Regeringen vil fortsætte den igangværende dialog med Folketingets partier, arbejdsmarkedets parter og andre interessenter med henblik på at udvikle forslag til et dansk regelsæt på området.
Connie Hedegaard (KF), 2004-11-17:
Det er derfor, jeg siger, at når hr. Torben Hansen i sit forrige spørgsmål ligesom antyder, at i et hvilket som helst forlig er der nok også mangel på gennemskuelighed, åbenhed og ligebehandling, så må jeg bare sige, at sådan er det naturligvis ikke.
Ellen Trane Nørby (V), 2017-02-01:
Men vi ønsker fra regeringens side at understøtte, at man kan finde en ny honoreringsmodel, og derfor håber vi jo også på, at Folketingets partier i forbindelse med de politiske forhandlinger, vi har i morgen, vil være med til så at løfte den del, der kræver lovgivning, og også den del, der kræver, at vi politisk vil være med til at understøtte implementeringen af anbefalingerne.
Morten Østergaard (RV), 2017-10-05:
Jeg skal bare høre: Er det virkelig Liberal Alliances opfattelse, at man kan spare 15 mia. kr. på uddannelse i Danmark – erhvervsskoler, gymnasier, videregående uddannelse – uden at det har nogen negative konsekvenser for de studerende, for eleverne, for Danmarks fremtid?
Peter Skaarup (DF), 2012-04-18:
Jeg har intet kendskab til, om noget er slettet ud fra det ene eller det andet ønske, men man kan få en fornemmelse af, at med den måde, som venstrefløjen her i Folketinget har ageret på i forhold til hele spørgsmålet om den kolde krig, har der været et ønske om at feje det ind under gulvtæppet.
Anders Fogh Rasmussen (V), 2002-01-16:
Jeg er glad for, at efter det møde, som har været mellem kirkeministeren og biskopperne, er alle glade og tilfredse, og så har jeg ikke mere at føje til det. Derfor må jeg også sige til fru Pernille Blach Hansen, at jeg ser overhovedet ikke noget problem i den her sag, overhovedet ikke.
Sophie Hæstorp Andersen (S), 2012-03-29:
Er det virkelig sådan, at vi i dag skal sige, at vi f.eks. har 1 måneds behandlingsgaranti for smertepatienter, og at der er 1 måneds behandlingsgaranti for en lang række sygdomme i det her sundhedsvæsen, som det kun er det offentlige der behandler?
Jonas Dahl (SF), 2010-04-21:
For ministeren må vel medgive, at hvis det kun er en kreds på 13 personer, der rent faktisk har haft viden om det her, så må den, den har lækket de fortrolige oplysninger, jo findes i den kreds, og så ville det jo være meget, meget nærliggende at undersøge de telefonopkald, der har fundet sted fra de pågældende 13 mennesker fra de af forsvaret udleverede telefoner.
Trine Bramsen (S), 2019-03-15:
På den ene side lægger lovforslaget her op til at give politiet og PET de nødvendige forudsætninger til at overtage og bruge andre myndigheders og privates tv-overvågning i særlig alvorlige situationer, og på den anden side skal privates brug af tv-overvågning præciseres yderligere i loven.
Aase D. Madsen (DF), 2004-12-07:
Jeg vil gerne spørge hr. Svend Auken, som står her og advarer mod alt det onde, der sker, hvis Vattenfall går ind og køber Elsamaktier: Er det ikke således, at netop når det bliver på tværs af grænserne, så træder EU’s konkurrenceregler i kraft?
Juliane Henningsen (IA), 2008-02-06:
Jeg er med til at rejse denne forespørgsel, fordi vi i Grønland ikke kan acceptere, at regeringen vender det blinde øje til de mange alvorlige påstande om, at vores lufthavne og vores luftrum bruges af CIA til ulovlige transporter af fanger i USA's krig mod terror.
Peter Hummelgaard (S), 2025-02-25:
Bandepakken indeholder en række initiativer, der skal sikre myndighederne flere og bedre værktøjer i kampen mod banderne, og politiet fik bl.a. adgang til i visse sager om økonomisk kriminalitet at foretage telefonaflytning med angivelse af den konkrete person, der skal aflyttes.
Poul Erik Dyrlund (S), 1998-12-16:
Og det, som jeg hørte fra hr. Mogens Andreasen om, at det er et brud på de demokratiske spilleregler, fik mig egentlig også til at synes, at det var lige før, man kunne få sig selv til at stille spørgsmålet: Jamen er der foregået noget ulovligt?
Ole Birk Olesen (LA), 2014-05-08:
Derfor kan enhver regering eller ethvert parti jo forsøge at samle et flertal for de love og regler, som man ønsker skal gælde, og i den forbindelse vil Liberal Alliance arbejde for, at både EU-borgere og folk fra lande uden for EU skal optjene ret til sociale ydelser, fordi vi ikke ønsker, at folk skal kunne flytte verden rundt for at få ydelser uden også at have bidraget igennem en længere periode.
Thomas Jensen (S), 2017-01-26:
Jeg er selvfølgelig ikke enig i konklusionen, men Dansk Folkeparti er jo med i aftalen, og jeg kan godt forstå, at Dansk Folkeparti skal stemme for, men jeg er glad for talen, fordi jeg synes, at ordføreren har en fin balance i at sige – og det er jeg fuldstændig enig i – vi har et problem i forlystelsesparker som Djurs Sommerland, Fårup Sommerland, LEGOLAND, hvor det selvfølgelig skal være muligt for de her unge mennesker at kunne servere en øl til en familiefar, der nok trænger til den efter en hel dag med familien i forlystelsesparken.
Christian Juhl (EL), 2015-11-17:
Så skulle pokker da tage, at vi ikke benytter os af den mulighed og sørger for at komme videre derudad, ikke mindst i en situation, hvor FN og hvor alle andre, der har lavet de 17 nye udviklingsmål, som er nødvendige for en bæredygtig udvikling, antyder, at 0,7 pct. langtfra er nok.
Brigitte Klintskov Jerkel (KF), 2023-02-09:
Nu nævner spørgeren individuelle samtaler, og det er da i hvert fald noget af det, som vi også synes kunne være en rigtig god idé, for det er jo vigtigt, at vi ligesom får så mange oplysninger som muligt, så vi kan danne os et helhedsindtryk af de personer, som søger statsborgerskab.
Lennart Damsbo-Andersen (S), 2012-12-04:
Det har indtil nu været vurderingen, at det var muligt at indeholde reguleringen af kravene til indretning og markedsovervågning af maskiner, elevatorer og tekniske hjælpemidler m.v. i arbejdsmiljøloven sammen med arbejdsgivernes forpligtelser til at sikre, at produkterne anvendes forsvarligt på arbejdspladsen.
Jan E. Jørgensen (V), 2015-01-21:
Jeg kan forstå på justitsministeren, at det er justitsministerens mening, at bestemmelsen om landsforræderi skal anvendes, og at man gerne ser nogle sager, samtidig med at vores udenrigsminister har udtalt, at der slet ikke findes noget, der hedder landsforræderi, i straffeloven.
Rasmus Prehn (S), 2022-03-03:
Vi skal bare være helt sikker på, hvordan det her hænger sammen, om det er forbundet med ekstraudgifter og andet, for vi vil ikke påføre nogen i forvejen økonomisk klemte kommuner og regioner ekstraudgifter, uden at vi så er sikre på, at vi har finansieringen på plads.
Thomas Danielsen (V), 2022-12-13:
Altså må jeg minde om, at Alternativets politiske leder, når nu man bliver konfronteret med, om det ikke var en god idé at gøre det til et ultimativt krav, er ude at argumentere med: Bare rolig, det har aldrig været et ultimativt krav fra Alternativets side; det var det heller ikke før valget; det var ikke ultimativt, at vi ville det her; altså, det kunne handles for indflydelse; og nej, det har aldrig været noget ultimativt krav på noget tidspunkt.
Henrik Dam Kristensen (S), 2008-11-21:
Det afgørende for Socialdemokratiets indstilling til lovforslaget er, at regeringen er i stand til at godtgøre, at der er en nødvendighed fra myndigheders side for at føre skærpet kontrol med udlændinge på tålt ophold, og at de udgør en trussel for statens sikkerhed.
Dennis Flydtkjær (DF), 2019-12-05:
Enhedslisten har jo historisk set altid – i hvert fald de sidste par år – sagt, at man ikke ville være med til tiltag, der øgede uligheden, og ordføreren bekræfter jo også, at det her med en hævelse af cigaretpriserne, som sker i lovforslaget, faktisk øger uligheden ret så kraftigt.
Jeppe Kofod (S), 2002-03-13:
»Vil ministeren i forbindelse med udmøntningen af de betydelige besparelser i Told og Skat sikre statslige arbejdspladser i f.eks. en lille region som Told og Skat Bornholm som led i regeringens tilsagn om en aktiv regionalpolitik, hvor man ønsker at styrke udkantsområderne, og vil man i den forbindelse placere nye arbejdsopgaver, f.eks. landsopgaver, som led i en videreudvikling af eksisterende arbejdspladser?«
Margrethe Vestager (RV), 1999-03-24:
Med de to dele og med den forbedring af ungdomsuddannelsen, som Tinget i øvrigt arbejder med i disse uger, tager vi et stort skridt i retning af at realisere, at alle unge, mindst 95 pct., får og gennemfører en ungdomsuddannelse - et mål, som vi i regeringen ser som helt afgørende for, at alle har en mulighed for et godt ikke kun arbejdsliv, men også liv i samfundet som helhed og i forhold til vores demokratiske deltagelse som borgere.
Kristian Thulesen Dahl (DF), 1999-09-07:
At lave en sådan prioritering inden for det offentlige er efter vores opfattelse ikke godt, men samtidig må vi sige, at selv om der er eksempler, hvor vi absolut ville prioritere helt anderledes i forhold til regeringen, så vil vi naturligvis sige, at der ikke i forslaget til finanslov er forhold, som skulle betyde, at Dansk Folkeparti ikke vil eller kan tage del i forhandlingerne om forslaget til finanslov. Jeg vil også sige i min indledning her, at forslaget er blevet kritiseret fra forskellig side for at mangle store reformer osv.
Karin Nødgaard (DF), 2014-06-02:
I Dansk Folkeparti mener vi grundlæggende, at målet med satspuljen er rigtigt, men at finansieringen af satspuljen er forkert, bl.a. på baggrund af at man, hvilket vi lige har hørt om, regulerer overførselsindkomsterne med 0,3 pct. mindre end den almindelige lønudvikling på arbejdsmarkedet.
Pernille Vigsø Bagge (SF), 2015-04-14:
SF bakker op om det mål, som beslutningsforslaget har til hensigt at nå, nemlig gennem øget ansvarliggørelse at mindske omfanget af svigt, fejl og mangler fra myndighedernes side i sager om børn og unge, som har været udsat for overgreb eller omsorgssvigt.
Høgni Hoydal (T), 2008-12-04:
Så dette beløb er med til at afholde det færøske samfund fra at tage ansvar, det er med til at fastholde status quo, så når Folketinget stemmer for dette forslag, stemmer man også for at bevare status quo i forholdet mellem Danmark og Færøerne, og man stemmer for et ansvarsløst politisk system i Færøerne, som ikke udvikler sig i den moderne verden.
Josephine Fock (ALT), 2017-06-02:
Det er rigtig godt, at der bliver lavet en lovgivning på det her område, men det, man skal, er ikke at lave en parallellovgivning, men henvise til serviceloven, som fuldstændig fast og koncist har regler for, hvad man skal gøre, hvis man skal tvangsanbringe børn og unge.
Bent Bøgsted (DF), 2004-11-10:
Det er derfor, man har givet virksomheden et påbud om at lave en APV, så de ansatte og ledelsen får mulighed for at vurdere alle de arbejdsopgaver, der indgår i projektet, og se og kortlægge, om der er truffet de foranstaltninger, der skal imødegå sundheds- og sikkerhedsmæssige risici, og tilsynet vil naturligvis vende tilbage og se, om de ting er blevet kortlagt på virksomheden.
Villum Christensen (LA), 2015-05-22:
Vi er nu oppe på 7,4 mia. kr., og det siger sig selv, at jo flere vindmølleparker der kommer op, desto større er sandsynligheden for, at PSO-afgiften må vokse – da man jo hele tiden skal fylde spændet ud mellem markedsprisen og det, man har lovet dem, der stiller vindmøllerne op.
Elsebeth Gerner Nielsen (RV), 2005-11-29:
, hvis man i 2005 har 5.000 børn, der kommer ind på ens museum, og i 2008 kun har 1.000 børn, der kommer ind på ens museum, så burde det vel være sådan, at så fik man færre penge fra Kulturministeriet, end man gjorde i 2005, men sådan er det bare ikke.
Jacob Mark (SF), 2018-04-10:
Hr. Alex Ahrendtsen sagde, at det er lettere at få tilskud fra Statens Kunstfond, hvis man kender nogen, der sidder i Statens Kunstfond, men med mit kendskab til lokalpolitik og til, hvordan det lokale og regionale ofte fungerer, vil der i endnu højere grad være en fare for, hvis det bliver regionalt, hvor man kender hinanden lokalt og regionalt, at det bliver endnu mere indspist.
Anders Fogh Rasmussen (V), 2003-01-07:
Hr. Bjarne Laustsen kan ikke tilbagevise de talmæssige kendsgerninger, som altså er, at fra 2001 til 2002 er der en vækst i den offentlige beskæftigelse - hvis jeg ikke husker meget galt er den på 3.000 - og fra 2002 til 2003 er der igen en vækst i den offentlige beskæftigelse, og hvis jeg igen ikke husker meget galt, er det en vækst på 6.000.
Anders Samuelsen (RV), 2000-01-12:
I stedet vil Det Radikale Venstre meget hellere opfordre til, at man benytter sig af de puljeordninger, som allerede eksisterer, og som i højere grad minder om den ordning, vi kender fra friskoleområdet, og som er en meget god og socialliberal ordning, hvor man slår sig sammen og tilskuddet følger en gruppe i stedet for bare den enkelte.
Gitte Seeberg (KF), 1998-12-17:
Til gengæld er det lykkedes os at få en behandlingsgaranti for livstruende sygdomme og adgang til at bruge privathospitaler, og det er bestemt et skridt i den rigtige retning. Til hr. Jens Peter Vernersen: Jeg kan se, at hr. Jens Peter Vernersen i hvert fald har læst Det Konservative Folkepartis oplæg til finanslovforhandlingerne, for dér foreslår vi ganske rigtigt afskaffelse af kontingentet til fagforeninger - hvilket forventes at ville indbringe 3,4 mia. kr. - fordi vi synes, det er en privatsag at være medlem af en fagforening, men også fordi vi dermed finansierer en række udgiftskrævende forslag.
Morten Østergaard (RV), 2019-10-03:
Jeg har forstået, at man her har fundet en problemstilling, altså klimaforandringerne, som man ikke mener kan løses med en grænsebom, og det er jo i sig selv epokegørende for Dansk Folkeparti, at der her er noget, hvor man ser ud og har et internationalt udsyn.
Hans Kristian Skibby (DD), 2023-11-22:
Der er ikke, så vidt jeg kan se nogen steder, planer om at tilføre flere mandskabstimer og ressourcer til det, og det betyder jo, at når der kommer en større efterspørgsel på at få sine varer ud og ind i forhold til kontrollen, vil det medføre øget ekspeditionstid, ventetid og dermed også flere udgifter for virksomhederne.
Nick Hækkerup (S), 2016-10-25:
Der opstår nye muligheder for sejlads, altså både vest- og østpassagen, og der opstår også nye muligheder for turistmæssig sejlads, ligesom der opstår nye muligheder for udnyttelse af ressourcer til lands og til vands i det arktiske område, og det stiller nye krav og større krav til vores militære suverænitet, håndhævelse i området til varetagelse af havmiljøopgaver, til fiskeriinspektion og til mulighederne for at foretage eftersøgning og redning.
Claus Kvist Hansen (DF), 2017-04-05:
Men sagen er jo den, at virkelighedens verden er et puslespil af alle mulige små sager, så når jeg rejser en sag som den her, er det selvfølgelig dels ud fra den konkrete situation, ud fra konkrete sager, dels med henblik på, hvad skal man sige, et generelt fremtidigt sigte.
Dennis Flydtkjær (DF), 2021-01-21:
Så jeg vil egentlig høre ministeren, om han i forbindelse med den her hastelov vil være med til, at man får kigget på, om man kan hjælpe dem, altså at man enten udskyder momsfristen yderligere eller siger, at det, som de betaler ind den 1. marts, kan de så efterfølgende få ud som en låneordning, præcis ligesom det her, altså at vi prøver at se, om vi kan finde nogle løsninger, som kan hjælpe de små selvstændige, som rammes af at skulle betale her den 1. marts, hvor de jo så i hvert fald for manges vedkommende ikke har penge i kassen, fordi der er lukket ned.
Morten Østergaard (RV), 2010-09-07:
Jeg er altså helt med på, at vores reformprogram er meget ambitiøst, og det er Liberal Alliances også, men jeg synes da, det er mærkeligt, at Liberal Alliance af alle bruger deres taletid til at kritisere os for at ønske de reformer, som Liberal Alliance også ønsker, men som der jo ikke er voldsomt gehør for blandt dem, man vil samarbejde med.
Jytte Andersen (S), 1999-01-28:
Regeringen synes, det er et rigtig godt lille lovforslag, Enhedslisten har fremsat, og vi støtter hensigten med forslaget: en ligestilling mellem de offentlige myndigheder og private, når det drejer sig om muligheden for at nedlægge boliger ved at inddrage dem til erhverv.
Bertel Haarder (V), 2007-01-26:
Og hvis man sammenligner de emner, som hr. Bjarne Laustsen opremsede, og som vi skulle beskrive i debatten i dag, er videnskabsministerens og mit samlede problemkatalog jo betydelig mere omfattende og de svar, vi har på problemerne, betydelig mere dybtgående end dem, der er fremgået af hr. Rasmus Prehns og hr. Bjarne Laustsens indlæg i dag.
Pernille Bendixen (DF), 2016-12-01:
Tværtimod, vil jeg sige, er problemet lige præcis ordførere som fru Carolina Magdalene Maier, der nægter at forholde sig til fakta, som nægter at anerkende problemet her, og som nægter overhovedet at forholde sig til det og så forsøger at bortforklare det med kræftramte kvinder, der går i svømmehallen.
Per Clausen (EL), 2013-04-11:
Så når man i Det Radikale Venstre har besluttet sig til, at man var nødt til at komme med en række forslag til virkemidler, man ikke præcis ved hvordan skal gennemføres, så er det, fordi det er nødvendigt med flere og bedre virkemidler end dem, der er i værktøjskassen i dag, hvis man skal nå det, der er målet, nemlig den grønne omstilling.
Charlotte Broman Mølbæk (SF), 2024-11-08:
Hvad er det egentlig for en bureaukratisk byrde, man mener man fjerner, i og med at kommunalbestyrelsen lokalt set skal forholde sig til de omgørelsesprocenter, der er i egen kommune, og til deres egen drift i kommunen, og som de som de øverste i kommunen er ansvarlige for?
Zenia Stampe (RV), 2025-10-24:
Det har også vist sig at have ufattelig store konsekvenser for den del af beboerne på Kærshovedgård, som ikke er udvisningsdømte, nemlig de afviste asylansøgere, som ikke er kriminelle, men nu bor isoleret og meget tæt op ad tidligere eller nuværende kriminelle, som bl.a. sælger narko, og flere af dem er desværre af den grund endt i et misbrug.
Morten Messerschmidt (DF), 2006-05-23:
Hvad tror hr. Rune Lund, hvis han overhovedet har tænkt tanken igennem, det forekommer mig usandsynligt, men hvis han har det, hvad tror hr. Rune Lund, at Frankrigs position ville være i de her forhandlinger, hvis Frankrig skulle forhandle alene?
Christine Antorini (SF), 1999-01-21:
Og publicering i den forbindelse, vil jeg godt understrege, er for mig ikke bare det, at man offentliggør forskningsresultater i et tidsskrift, men også det, at man offentliggør dem på en kongres eller andre steder i en mundtlig sammenhæng. Allerede i dag er det sådan, at private virksomheder kan sponsorere et forskningsprofessorat, og så vil det være oplagt at navngive professoraterne efter den pågældende sponsor, som man f.eks. kan se et Novo Nordisk-professorat eller et Den Danske Bank-professorat.
Jens Vibjerg (V), 2002-11-18:
Jeg vil gerne indledningsvis udtrykke Venstres tilfredshed med, at et bredt flertal her i Folketinget har formået ikke alene at blive enige om en ny arbejdsmarkedsreform, men også at blive enige om et indhold, der først og fremmest vil være til gavn for de lediges muligheder for at komme i rigtig beskæftigelse.
Frank Dahlgaard (UP), 2000-12-13:
Jamen det er jeg da ked af, for jeg spurgte jo her i anden omgang, om statsministeren vurderede, at den Nicetraktat, der nu foreligger, er et større skridt i retning af union og er mere vidtgående end den Amsterdamtraktat, vi havde en folkeafstemning om for 2½ år siden i maj 1998.
Camilla Hersom (RV), 2013-06-27:
Jeg vil spørge hr. Joachim B. Olsen, om det er Liberal Alliances opfattelse, at når det gælder de aftaler, som man selv er med til at indgå og lægge stemmer til, bør man faktisk efterfølgende leve op til dem, også selv om det måtte vise sig, at man har taget fejl i en fortolkning af en detalje i den pågældende aftale.
Holger K. Nielsen (SF), 2002-05-30:
Kl. 0.35 Som statsministeren rigtigt bemærkede, har fru Pia Kjærsgaard jo rødmet som en ung forelsket pige her i løbet af dagen, og statsministeren har antydet, at når jeg har sagt det, skyldtes det, at jeg er jaloux på statsministeren.
Tom Behnke (FP), 1999-01-21:
Ud over at der er mange gode projekter, som der er givet penge til, er det jo også sådan, at nogle af dem er ganske uforståelige, og hvor man kan stille sig selv spørgsmålet, om det overhovedet er i overensstemmelse med den aftale, der er mellem forligspartierne om, at pengene skal gå til det sociale område.
Karin Nødgaard (DF), 2008-01-18:
Og her synes jeg, at det vil være på sin plads at fremhæve, at der i aftalen fortsat er en bestemmelse - som Dansk Folkeparti for øvrigt var hovedfortaler for som betyder, at der kan ske fritagelse eller nedsættelse af licensen efter nogle særlige regler, f.eks. for de dårligt stillede pensionister, så de bliver tilgodeset, ligesom der også er nogle hensyn at tage over for de svagtseende.
Lene Espersen (KF), 2006-02-01:
For at man kan samle en arbejdsgruppe, kræver det bl.a., at der er en formand, og at der er nogle medlemmer, der har sagt ja til at deltage, men det er klart, at jeg vil sørge for, at Folketinget hurtigst muligt bliver orienteret også om arbejdsgruppens sammensætning, så man er overbevist om, at der bliver udvist rettidig omhu og der er fokus på det her område.